CELEX: 32022D0059
Language: sk
Date: 2022-01-10 00:00:00
Title: Rozhodnutie Politického a bezpečnostného výboru (SZBP) 2022/59 z 10. januára 2022 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2021/5 (BiH/32/2022)

17.1.2022   
               
               
                  SK
               
               
                  Úradný vestník Európskej únie
               
               
                  L 10/77
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/59
         z 10. januára 2022
         o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2021/5 (BiH/32/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6 ods. 1,
         keďže:
         
                     (1)
                  
                  
                     Rada podľa článku 6 ods. 1 jednotnej akcie 2004/570/SZBP poverila Politický a bezpečnostný výbor (ďalej len „PBV“) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine (ďalej len „veliteľ ozbrojených síl EÚ“).
                  
               
                     (2)
                  
                  
                     PBV prijal 15. decembra 2020 rozhodnutie (SZBP) 2021/5 (2), ktorým bol generálmajor Alexander PLATZER vymenovaný za veliteľa ozbrojených síl EÚ.
                  
               
                     (3)
                  
                  
                     Rakúske vojenské orgány 3. novembra 2021 odporučili vymenovať generálmajora Antona WESSELYHO ako nástupcu generálmajora Alexandra PLATZERA za veliteľa ozbrojených síl EÚ od 20. januára 2022.
                  
               
                     (4)
                  
                  
                     Vojenský výbor EÚ 25. novembra 2021 súhlasil s odporučením rakúskych vojenských orgánov.
                  
               
                     (5)
                  
                  
                     Rozhodnutie (SZBP) 2021/5 by sa preto malo zrušiť.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami.
                  
               
                     (7)
                  
                  
                     Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo členmi programu „Partnerstvo za mier“ a ktoré následne uzavreli dvojstranné bezpečnostné dohody s NATO,
                  
               PRIJAL TOTO ROZHODNUTIE:
         
            Článok 1
            Generálmajor Anton WESSELY sa týmto od 20. januára 2022 vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine.
         
         
            Článok 2
            Rozhodnutie (SZBP) 2021/5 sa týmto zrušuje.
         
         
            Článok 3
            Toto rozhodnutie nadobúda účinnosť 20. januára 2022.
         
         
            V Bruseli 10. januára 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 252, 28.7.2004, s. 10.
         
            (2)  Rozhodnutie Politického a bezpečnostného výboru (SZBP) 2021/5 z 15. decembra 2020 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2019/783 (BiH/31/2020) (Ú. v. EÚ L 4, 7.1.2021, s. 8).